เขียนย่อหน้าเกี่ยวกับ 5 หุ้นไทยเพื่อจัดพอร์ตไว้เป็นแนวทางสำหรับนักลงทุนในยามที่หุ้นไทยผันผวน
ในยามที่หุ้นไทยผันผวน นักลงทุนหลาย ๆ คน คงมองหาหุ้นไทยจัดพอร์ต วันนี้ถือว่าเหมาะเจาะเอามาก ๆ เพราะว่าเราจะมาบอก 5 หุ้นไทยเพื่อจัดพอร์ตไว้เป็นแนวทางสำหรับนักลงทุนในยามที่หุ้นไทยผันผวนกันค่ะ เริ่มที่หุ้นตัวแรก AOT หุ้นที่เกี่ยวกับสนามบิน มีแนวโน้ม Fund Flow ที่ไหลเข้ามา ต่อมาเป็นหุ้น CPF ที่เรารู้จักกันดีในเรื่องสินค้าเพื่อการบริโภค มีแนวโน้ม Fund Flow ไหลเข้าเช่นกันค่ะ หุ้น CPALL หรือร้านสะดวกซื้อยอดนิยม มีการคาดการณ์ว่ากำไรปกติจะเติบโตในปี 2565 หุ้นต่อมาจะเป็นหุ้น LH หุ้นอสังหาริมทรัพย์ที่กำไรในปี 2565 มีแนวโน้มที่ดีขึ้น และหุ้นตัวสุดท้าย ONEE เจ้าของช่องทีวีดิจิทัลที่มีอานิสงส์จากฟื้นตัวในเม็ดเงินโฆษณาค่ะ

บทเรียนจากย่อหน้านี้

จากข้อมูลตั้งแต่วันที่ 17 มกราคม ถึง 18 กุมภาพันธ์ 2565 การรายงานงบ 4Q64 ของบริษัทจดทะเบียนมีกำไรดีกว่าคาดราว 20% ส่วนบริษัทจดทะเบียนที่กำไรตามคาดอยู่ที่ราว 60% และบริษัทจดทะเบียนที่กำไรแย่กว่าคาดอยู่ที่ราว 20%

โดยหุ้นปิโตรฯ เทคโนโลยี อาหาร เป็นกลุ่มที่กำไรดีกว่าคาด ส่วนการแพทย์ ICT สาธารณูปโภค กำไรแย่กว่าคาด ด้านกลยุทธ์ลงทุนในช่วงนี้ควรเน้นการลงทุนด้วยปัจจัยพื้นฐานเป็นสำคัญ และทยอยขายทำกำไรหุ้นที่ปรับขึ้นแรงจากปัจจัยแวดล้อมมากกว่าปัจจัยภายใน โดยการเข้าซื้อยังเป็นลักษณะ Selective Buy ในหุ้นที่มีการเติบโตและความชัดเจนของกำไรสูง แต่ราคายังไม่สะท้อน เพื่อลดความผันผวนและสร้างผลตอบแทนในระยะยาวได้มากกว่าเล่นตามภาพเศรษฐกิจที่ยังไม่ชัดเจน และอยู่บนความคาดหวังค่อนข้างมาก แนะนำหุ้นในกลุ่มต่างๆ ได้แก่
- กลุ่มหุ้นที่ผลการดำเนินงานมีแนวโน้มเติบโตดี และ/หรือ ได้อานิสงส์จากการเปิดประเทศอย่าง KBANK, SPALI, AMATA, LH, GULF, DELTA ,ADVANC, ONEE, CRC, MINT
- กลุ่มหุ้นที่มีแนวโน้ม Fund Flow ไหลเข้า แต่ราคายังต่ำกว่า Pre-COVID อย่าง PTT, AOT, CPF, LH, CPALL และ
- กลุ่มหุ้น Domestic รับอานิสงส์กำลังซื้อในประเทศฟื้นตัวดีขึ้นอย่าง CRC, AP, SPALI, AH, ONEE
 
ทั้งนี้ แนะนำหุ้น 5 ตัว เพื่อจัดพอร์ตไว้เป็นแนวทางสำหรับนักลงทุน ดังนี้

1. AOT หุ้นที่มีแนวโน้ม Fund Flow ไหลเข้าแต่ราคายังต่ำกว่า Pre-COVID และ Sentiment บวกจาก ศบค. เตรียมพิจารณาผ่อนคลายมาตรการ Test & Go รับนักท่องเที่ยวเข้าประเทศ

2. CPF หุ้นที่มีแนวโน้ม Fund Flow ไหลเข้า แต่ราคายังต่ำกว่า Pre-COVID และคาดกำไร 1Q65 จะปรับตัวดีขึ้น QoQ ด้วยราคาสุกรและไก่เนื้อในประเทศปรับตัวดีขึ้น (+20% ถึง +35%)

3. CPALL กำไรผ่านจุดต่ำสุดไปแล้ว และจะปรับตัวดีขึ้นหลังกำลังซื้อฟื้นตัว โดยปี 2565 คาดกำไรปกติโตแกร่งถึง 72%YoY ขณะที่ราคาหุ้นยังต่ำกว่า Pre-COVID

4. LH กำไรปี 2565 มีแนวโน้มฟื้นตัวดีขึ้น ได้ประโยชน์จากการผ่อนคลายมาตรการ LTV ส่วนแบ่งกำไรจากบริษัทร่วมที่ดีขึ้น และมี Upside จากการขายสินทรัพย์ใน 2Q65 ขณะที่ราคาหุ้นยังต่ำกว่า Pre-COVID และ

5. ONEE หุ้น Domestic ที่ได้รับอานิสงส์กำลังซื้อในประเทศฟื้นตัวดีขึ้น โดยจัดเป็นหุ้น Proxy ของการฟื้นตัวในเม็ดเงินโฆษณา ขณะที่ราคาหุ้นยังต่ำกว่า Pre-COVID
2.การวิเคราะห์ทางการเงิน & เศรษฐศาสตร์การเงิน,3.ตลาดการเงิน & ผลิตภัณฑ์และบริการทางการเงิน,5.ความรู้ทางการเงิน